**Krimūnu pirmsskolas izglītības iestādes “Ābolītis”**

**pašnovērtējuma ziņojums**

|  |  |
| --- | --- |
| Krimūnu pagastā, Dobeles novadā, 2021. gada 8. novembrī |  |
|  |  |

Publiskojamā daļa

SASKAŅOTS

|  |  |  |
| --- | --- | --- |
| Dobeles novada Izglītības pārvalde vadītāja |  | Aija Didrihsone |
|  | | |
|  |  |  |
| (paraksts) |  |  |
| 2021. gada 8. novembrī |  |  |

1. **Iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.mācību gadā:

|  |  |  |  |  |  |  |
| --- | --- | --- | --- | --- | --- | --- |
| **Izglītības programmas nosaukums** | **Izglītības**  **programmas**  **kods** | **Īstenošanas vietas adrese**  **(ja atšķiras no juridiskās adreses)** | **Licence** | | **Izglītojamo skaits, uzsākot programmas apguvi vai uzsākot 2020./2021.māc.g.** | **Izglītojamo skaits, noslēdzot programmas apguvi vai noslēdzot 2020./2021.māc.g.** |
| **Nr.** | **Licencēšanas**  **datums** |
| Pirmsskolas izglītības programma | 01011111 | - | V\_609 | 2018. gada  1. augusts | 48 | 53 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| **NPK** | **Informācija** | **Skaits** | **Komentāri (nodrošinājums un ar to saistītie izaicinājumi, pedagogu mainība u.c.)** |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 10 | Iestāde ir nodrošināta ar pedagogiem izglītības programmas kvalitatīvai īstenošanai |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | \_ | Nav vakanču |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 2 | Pedagogs logopēds, psihologs |

* 1. Izglītības iestādes darba prioritātes un plānotie sasniedzamie rezultāti 2021./2022.māc. g. (kvalitatīvi un kvantitatīvi, izglītības iestādei un izglītības iestādes vadītājam)

|  |  |
| --- | --- |
| **Prioritātes** | **Sasniedzamie rezultāti** |
| * + 1. Izglītojamo pašvadītas   mācīšanās prasmju un drošas izglītības vides veidošana | * Pedagogi regulāri un mērķtiecīgi iesaista izglītojamos savas darbības vērtēšanas procesā, īstenojot pašvērtēšanu un izglītojamo savstarpējo vērtēšanu (darbs komandā un pa pāriem). * Izglītojamie regulāri vingrinās izteikt un pamatot savu viedokli, attieksmi pret lietām, dažādiem procesiem dabā un sadzīvē, attiecībās ar citiem izglītojamajiem, pieaugušajiem. * Apzinātas izglītojamo individuālās vajadzības, mācību procesā nodrošināti atbalsta pasākumi (izmantotas piktogrammas, emociju attēli u.c. mācību līdzekļi, kuri nepieciešami individuālajam darbam). * Pedagogi plānveidīgi organizē izglītojamajiem rotaļnodarbības parka teritorijā, mērķtiecīgi sasaistot mācību satura apguvi ar reālo dzīvi. * 80% pedagogu ir vienots redzējums par vērtību izpratnes veicināšanu izglītojamajiem, aktivitāšu iekļaušanu pirmsskolas mācību procesā. * Izglītojamie atpazīst, nosauc savas emocijas, domas un jūtas, veido pozitīvas attiecības ar citiem, labprāt iesaistās grupas darbībās. * Katrā grupā izveidoti grupas uzvedības noteikumi, izglītojamie tos zina un cenšas ievērot. Pedagogi regulāri rosina izglītojamos ievērot grupas noteikumus, aktīvi tam pievērš uzmanību, kā arī stāsta cēloņus un sekas, kas var notikt, ja šos noteikumus neievēro. * Izglītojamajiem saprotamā valodā ir izstrādāti un visās grupās izvietoti uzraksti, piktogrammas, skaitāmpanti, didaktiskie materiāli (plakāti, uzvedības vērtēšanas pulksteņi, teksti lasīšanai veselumā, aizlieguma, atgādinājuma un brīdinājuma zīmes u.c.). |
| * + 1. Labas   pārvaldības nodrošināšana un pārmaiņu vadīšana | * Ikdienā tiek ievērota demokrātiska pieeja iestādei aktuālu lēmumu pieņemšanā. * Mērķtiecīgi izstrādāti jauni un aktualizēti esošie iestādes darbu reglamentējošie iekšējie normatīvie dokumenti. * Ieviesta jauna pieeja iestādes darba pašvērtēšanā saskaņā ar IKVD izstrādāto metodiku. * Organizētas 3 sanāksmes iestādes darba pašvērtēšanas procesa īstenošanas pilnveidei, veidojot pedagogu vienotu izpratni par iestādes misiju, vīziju, vērtībām un sasniedzamajiem mērķiem. * Iestādes darba pašvērtēšana notiek demokrātiski, iesaistoties visām mērķgrupām (vadības komanda, darbinieki, vecāki). * Pašvērtēšanas procesā izmantotas vismaz 4 dažādas kvalitātes vērtēšanas metodes. * Organizēti IT kursi visiem pedagogiem digitālo mācību līdzekļu izmantošanai mācību procesā un ātrākai informācijas apmaiņai. |

1. **Izglītības iestādes darbības pamatmērķi** 
   1. **Izglītības iestādes misija**

Mūsdienīga un psiholoģiski labvēlīga vide ikvienam izglītojamajam, kur pieejama kvalitatīva izglītība, savu interešu un spēju attīstīšanai.

* 1. **Izglītības iestādes vīzija par izglītojamo**

Izglītojamais, kas patstāvīgi darbojas, mācās ar prieku un ieinteresēti, gūstot pieredzi par sevi, citiem, apkārtējo pasauli un to, kā notiekošais savstarpēji mijiedarbojas.

* 1. **Izglītības iestādes vērtības bērncentrētā veidā** ir cilvēka cieņa, sadarbība, daba, kultūra, latviešu valoda un Latvijas valsts.

Izglītojamais ir aktīvs, patstāvīgs, pašpietiekams, radošs, atvērts un cieņpilns sabiedrības loceklis, kura rīcības pamatā ir darbības, jūtu, vēlmju, spēju un interešu apzināšanās.

2.4**.2020./2021.mācību gada darba prioritātes (mērķi/uzdevumi) un sasniegtie rezultāti.**

| **Prioritātes** | **Sasniegtie rezultāti** |
| --- | --- |
| **2.4.1.Kvalitatīvs mācību process** izglītojamo individuālās izaugsmes veicināšanai | * Apzinātas izglītojamo individuālās vajadzības un nodrošinātas regulāras nodarbības pie logopēda. * Pedagogiem ir vienota izpratne par to, kas ir mūsdienīgs un kvalitatīvs mācību process. * Veikti mērķtiecīgi pedagoģiskie vērojumi izglītojamo zināšanu un prasmju atkārtošanai un nostiprināšanai. Pedagogi vērtēšanas rezultātus izmanto izglītojamo izaugsmes sekmēšanai, piemērojot diferencētus un individualizētus uzdevumus. * Pedagogi ikdienā sniedz izglītojamajiem uz izaugsmi vērstu atgriezenisko saiti, kas veicina izglītojamo patstāvību, spēju ieraudzīt izaugsmes procesu sevī. * Pedagogi izglītojamo summatīvo vērtēšanu veic elektroniskajā ELIIS sistēmā (2x gadā un pēc nepieciešamības), ar vērtējumu iepazīstinot vecākus. * Pedagogi veic individuālas sarunas ar visu izglītojamo vecākiem, lai pārrunātu izglītojamo izaugsmi un attīstību. * Uzsākts mērķtiecīgs darbs pie pedagogu digitālo prasmju pilnveidošanas, kā arī digitālo mācību līdzekļu mērķtiecīgas pielietošanas āra nodarbībās. * Organizētas 2 sanāksmes iestādes darba pašvērtēšanas procesa mērķtiecīgai īstenošanai. |
| **2.4.2.** Mērķtiecīgi un daudzveidīgi pasākumi izglītojamo piederības sajūtas un pašvadītas mācīšanās veicināšanai | * Organizēti daudzveidīgi pasākumi izglītojamo piederības sajūtas un kopīgas apziņas stiprināšanai (atzīmēti gadskārtu svētki-Miķeļdiena, Mārtiņi, vietējās kopienas un Latvijas valsts svētku svinēšana). * Īstenotas veselību nostiprinošas aktivitātes un pasākumi, lai veidotu izglītojamajiem paradumu tīrīt zobus (tikšanās ar zobu higiēnistu). * Izglītojamie plānveidīgi iesaistīti dažādos ārpus nodarbību pasākumos – apmeklējot florbola, dambretes nodarbības, mūzikas ansambli „Sienāzīši”. * Veicinot izglītojamo pilsonisko līdzdalību, izglītojamie kopā ar vecākiem iesaistījās akcijā “No sirds uz sirdi” (gatavojot paciņas vientuļajiem Krimūnu iedzīvotājiem). * Izglītojamie apmeklēja teātra izrādes, apgūstot zināšanas par aktiera profesiju, dažādām emocijām. |

1. **Kritēriju izvērtējums**
   1. Kritērija “Administratīvā efektivitāte” stiprās puses un turpmākas attīstības vajadzības

| **Stiprās puses** | **Turpmākās attīstības vajadzības** |
| --- | --- |
| Iestāde sistemātiski plāno un organizē savu ikdienas darbu, balstoties uz attīstības plānā izvirzītajām prioritātēm, mērķiem un sasniedzamajiem rezultātiem. Iestādes darbības pašvērtēšanas un plānošanas procesā tiek iesaistītas visas mērķgrupas. | Pilnveidot iestādes darbinieku un izglītojamo vecāku vienotu izpratni par iestādes attīstības vajadzībām, mērķtiecīgi iesaistot iestādes darba pašvērtēšanā un attīstības plānošanā. |
| Vadītāja pārrauga un nodrošina labvēlīgu vidi iestādē, veicina personāla izpratni par iestādes vīzijas, misijas un mērķu sasniegšanu. Veido gan formālas, gan neformālas darba grupas, aktualizējot iestādes darbības un attīstības jautājumus. | Izglītības iestādes darbības efektivitātes uzlabošanai ir nepieciešams pilnveidot ELIIS tiešsaistes sistēmas lietošanu. |
| Vadības komanda sasniedz kopā ar dibinātāju izvirzītos mērķus, nodrošinot kvalitatīvas mācības. | Motivējošas darba vides veicināšanai veikt darbinieku apmierinātības/labbūtības izpēti. |
| Vadītāja mērķtiecīgi plāno iestādes budžetu. Efektīvi pārvalda iestādes finanšu un materiāltehnisko resursu izlietojumu, lai atbalstītu mācību satura īstenošanu un iestādes vides sakārtošanu. |  |

* 1. **Kritērija “Vadības profesionālā darbība” stiprās puses un turpmākas attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Sistemātisks darbs pie iestādes darbību reglamentējošo iekšējo normatīvo dokumentu izstrādes un atjaunošanas. | Pilnveidot zināšanas par iestādes darbības tiesiskumu, turpināt pakāpeniski atjaunot iekšējos normatīvos dokumentus, atbilstoši reālajai situācijai. |
| Demokrātisku un koleģiālu lēmumu pieņemšanas nodrošināšanai vadītāja konsultējas ar vadības komandu, darbiniekiem, izglītojamo vecākiem, dibinātāju, uzklausa un ievēro viņu viedokli.  Vadītāja spēj sniegt personalizētu atgriezenisko saiti. | Papildināt zināšanas par līderības stratēģijām. |
| Tiek īstenota cieņpilna savstarpējā komunikācija starp visām iesaistītajām mērķgrupām. | Papildināt zināšanas krīzes komunikācijā. |
| Vadītāja vienmēr uzņemas atbildību, veido pozitīvu sadarbības vidi, konfliktsituācijas nav bijušas. |  |
| Vadītājai ir pietiekamas zināšanas izglītības politikas jautājumos, plānveidīgi organizē sanāksmes, diskusijas un mācīšanās grupas vecākiem un iestādes darbiniekiem, veidojot vienotu izpratni par iestādes attīstības vajadzībām. | Attīstības plāna izstrādē ņemt vērā nacionāla un reģionāla mēroga attīstības plānošanas dokumentus un tajos noteiktos mērķus un prioritātes izglītības jomā. |
| Vadītāja regulāri pilnveido profesionālo kompetenci audzināšanas, mācīšanas un mācīšanās jautājumos. Pedagogi kopīgi plāno mācību satura īstenošanu, notiek sistemātiska pieredzes uzkrāšana un pārnese. | Meklēt iespējas iesaistīties izglītības projektos. |

* 1. “Atbalsts un sadarbība” stiprās puses un turpmākas attīstības vajadzības

| **Stiprās puses** | **Turpmākās attīstības vajadzības** |
| --- | --- |
| Mērķtiecīga un sistemātiska sadarbība ar pašvaldību iestādes darba plānošanā, attīstībā un pedagogu profesionālo kompetenču pilnveidē. Vadītāja sadarbībā ar dibinātāju sistemātiski plāno iestādes budžetu, saskaņo tarifikācijas, sastāda līgumus, saskaņo remontdarbus. | Iestādes dibinātāja pārstāvja iesaistīšana iestādes padomes darbā. |
| Vadītāja mērķtiecīgi sadarbojas ar Krimūnu pagasta pārvaldi, tautas namu, īstenojot kopīgas aktivitātes, kas veicina iestādes un vietējās kopienas attīstību. |  |
| Iestādes attīstības plānošanai tiek ņemti vērā darbinieku un vecāku priekšlikumi, kas vērsti uz izglītības iestādes darbības kvalitātes pilnveidi un inovāciju ieviešanu. | Turpināt ieviest inovācijas iestādē IT jomā, attīstot pedagogu digitālo kompetenci. |
| Vadītāja nodrošina sistemātisku un mērķtiecīgu pedagogu savstarpējo mācīšanos, savstarpējās pieredzes apmaiņu izglītības programmas kvalitatīvai īstenošanai un iestādes efektīvai darbībai. |  |
| Vadītāja nodrošina regulāru vecāku iesaisti izglītības iestādes darbībā, atbalsta vecāku iniciatīvas iestādes darba un mācīšanās vides uzlabošanai. Komunikācija ar izglītojamo vecākiem ir operatīva, atvērta sadarbībai un rīcībai. | Turpināt sadarbību ar izglītojamo vecākiem, apkopojot to priekšlikumus un viedokļus, sniedzot konstruktīvu atgriezenisko saiti. |
| Vadītāja rada priekšnosacījumus veiksmīgai iestādes padomes darbībai. Iestādes padome iesaistās iestādes darbības plānošanā. Vadītāja informē iestādes padomi par finanšu resursu piesaisti un to izlietojumu. |  |

3.4.Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| Iestāde ir nodrošināta ar izglītības programmas īstenošanai nepieciešamajiem pedagogiem.  Visu pedagogu izglītība un profesionālā kvalifikācija atbilst normatīvo aktu prasībām. Nav ilgstošu pedagogu vakanču. |  |
| Visi pedagogi, kuri strādā iestādē, mērķtiecīgi un sistemātiski veic tiesību aktos noteikto nepieciešamo profesionālās kompetences pilnveidi. Daudziem pedagogiem apmeklēto kursu stundu skaits pārsniedz Ministru kabineta noteikumos noteikto 3 gadu normu. Profesionālās pilnveides kursos gūtas zināšanas pedagogi mērķtiecīgi ievieš darbā ar izglītojamajiem. | Nepieciešams pilnveidot pedagogu IT kompetenci. |
| Iestādē ir ieviesta pedagogu profesionālās kvalitātes novērtēšanas sistēma. Slodzes pedagogiem ir sadalītas, ņemot vērā iestādes vajadzības, pedagogu izglītību, kvalifikāciju un racionālas darba organizācijas nosacījumus. | Individuālas sarunas ar pedagogiem par profesionālo izaugsmi. |
| Pedagogi regulāri izvērtē savu pedagoģisko darbību profesionālās pilnveides plānošanai, balstoties uz pašvērtēšanā iegūtiem rezultātiem. | Izstrādāt sistēmu nepārtrauktai, praksē balstītai pedagogu profesionālajai pilnveidei. |

1. **Informācija par lielākajiem īstenotajiem projektiem par 2020./2021.māc.g.**
   1. to īsa anotācija un rezultāti;

Nav

1. **Informācija par institūcijām, ar kurām noslēgti sadarbības līgumi**
   1. (izglītības programmu īstenošanai)

Nav

1. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību)

Veicināt izglītojamā izpratni par vērtībām un tikumiem, veidojot un attīstot vērtībās balstītus ieradumus.

Bagātināt kultūrvēsturisko pieredzi, stiprinot piederību un lojalitāti Latvijas valstij.

* 1. 2-3 teikumi par galvenajiem secinājumiem pēc mācību gada izvērtēšanas

Mācību process notika mijiedarbībā ar audzināšanas darbu, reālo dzīvi un mūsdienu aktualitātēm.

Veidojot izpratni par ģimeni kā vērtību, izglītojamie piedalījās pasākumos, kas stiprināja attiecības starp paaudzēm (video sveicieni vecākiem, lukturīšu gatavošana, lai latvju rakstu zīmēs izgaismotu pagasta teritoriju, tēvu sporta diena, paciņu gatavošana vientuļajiem Krimūnu iedzīvotājiem u.c.).

Sadarbībā ar Tērvetes dabas parku vadītāja organizēja izglītojamajiem izzinošas meža stundas A/S “Latvijas Valsts meži” vides izglītības programmā “Mammas dabas meistarklase”. Veicinot veselīgus ēšanas paradumus, izglītojamie piedalījās Zemkopības ministrijas programmā “Skolas piens”, “Skolas auglis”, mājturībā izmantoja Dobeles dzirnavnieka produkciju.

Esam lepni, ka vecāki līdzdarbojas mācību un audzināšanas procesā ikdienā.

1. **Citi sasniegumi**

Visu mācību gadu izglītojamo ģimenes iesaistījās "Zaļā josta" makulatūras un izlietoto bateriju konkursos "Tīrai Latvijai". Izglītojamie mācījās taupīt dabas resursus, tādējādi izprotot makulatūras šķirošanas nepieciešamību un nozīmi ikdienas dzīvē.

Izglītojamie piedalījās projekta “Man ir tīri zobi!” nodarbībās, gūstot iedvesmu regulāri tīrīt zobus.

Izglītojamie piedalījās 20.prāta sporta spēlēs ”Zemgale 2020” dambretes sacensībās un konstruēšanas spēlē “Rādi, ko tu vari’, gūstot gandarījumu par paveikto, un motivāciju spēlēt prāta spēles.